Gabriel Urdaneta

Gabriel José Urdaneta Rangel (s. 7. tammikuuta 1976 Mérida) on venezuelalainen jalkapalloilija, joka oli pelipaikaltaan keskikenttäpelaaja. Hän pelasi kotimaansa lisäksi yhden vuoden Saksassa ja usean vuoden ajan Sveitsissä. Hän pelasi Venezuelan maajoukkueessa 77 maaottelua ja teki niissä yhdeksän maalia.

Urdaneta pelasi vuonna 2002 Saksan 2. Bundesliigassa 13 ottelua Mannheimin joukkueessa. Sveitsin Superliigassa hän pelasi kaikkiaan 50 ottelua ja teki niissä kolme maalia Luzernin ja Young Boysin joukkueissa kausina 2001–2002 ja 2004–2006.

Urdaneta pelasi ensimmäisen maaottelunsa kesäkuussa 1996 MM-karsintaottelussa Chileä vastaan. Hän kuului Venezuelan joukkueeseen vuosien 1997, 1999 ja 2001 Copa Américassa. Vuoden 1999 turnauksessa hän teki maalin Meksikoa vastaan ja se olikin Venezuelan ainoa maali sen kolmessa ottelussa.

Lähteet 

Venezuelalaiset jalkapalloilijat
Vuonna 1976 syntyneet
Elävät henkilöt